Vir die Musiekleier / To the Director of Music is SAKOV se tydskrif wat sedert Januarie 2011 by die Suid-Afrikaanse Departement van Onderwys geakkrediteer is. Die tydskrif verskyn elke jaar in Desember. Dit is 'n glanspublikasie wat bestaan uit vakkundige artikels oor die erediens en kerk- en orrelmusiek, boek- en CD-resensies, verslae van streeksbyeenkomste, asook die Voorsittersverslag en Notule van die Algemene Jaarvergadering. Enige persoon mag 'n bydrae lewer, mits dit aan die tydskrif se riglyne voldoen. Die redakteur is prof. Gideon Els.
SAKOV-lede het op die Lede-bladsy toegang tot PDF-weergawes van vroeëre uitgawes van die tydskrif. Enkele vorige uitgawes van die tydskrif is steeds beskikbaar en kan by die Redakteur: Kommunikasie en Publikasie bestel word.
Laai af >> Vir Die Musiekleier
Benewens Vir die Musiekleier / To the Director of Music publiseer SAKOV jaarliks twee Nuusbriewe, naamlik een in Junie en een in Desember. Daarin verskyn nuuswaardighede wat met SAKOV en SAKOV-lede te make het. Daar het reeds meer as 60 Nuusbriewe verskyn.
SAKOV-lede word aangemoedig om bydraes aan die redakteur, Ms Yolanda Botha, by nuusbrief.sakov@gmail.com te stuur.
SAKOV-lede kan hier vorige Nuusbriewe in PDF-formaat aflaai. Onthou jy moet ingeteken wees om die nuusbrief te kan aflaai.